Priloga 2: Povelje za izvajanje požarne straže (oporne točke za pripravo povelja)

1. Povelje izda poveljnik gasilske enote
2. Povelje mora vsebovati:

Številko povelja, datum in kraj izdaje povelja

Nalogo:

* izvajanje požarne straže pri pretakanju količine nad 10 m3 lahko vnetljivih snovi in gorljivih plinov,
* varjenju, uporabi odprtega plamena ali orodja, ki pri uporabi proizvaja iskre, v prostoru, ki je nevaren za požar in ni posebej prilagojen za ta opravila
* javnem shodu ali prireditvi, na kateri je nevarnost, da izbruhne požar ali pride do eksplozije
* razglašeni povečani nevarnosti požarov v naravnem okolju.

1. Povelje mora določiti gasilsko zaščitno in reševalno opremo:

* vrsto gasilske enote in število gasilcev,
* osebno opremo gasilcev (delovno obleko ali zaščitno obleko, oz. zaščitni kombinezon za gašenje požarov v naravi)
* vrsto gasilnika in količino gasila, oziroma vrsto gasilskega vozila
* vrsto in količino gasilnih sredstev
* uporabo radijskih zvez in delovnih kanalov
* poročanje o poteku požarne straže med opravljanjem požarne straže

1. Povelje mora opredeliti posebne zahteve za izvajanje požarne straže, kot so:

* zavarovanje gorljivih konstrukcij in sten, zaščita lahko vnetljivih materialov, izklop naprave za gašenje požarov,
* preventivni požigi, močenje z vodo in retardanti, posek, košnja,
* naloge pred pričetkom del, prireditve oz. izvedbo patrole ali požarne straže,
* naloge med opravljanjem del, med prireditvijo, oz. v času velike požarne ogroženosti,
* naloge po opravljenem delu, oz. zaključku prireditve, oz. po prihodu s požarne straže ali patrole.

1. Povelje mora vsebovati:

* podpis poveljnika,
* priloge k povelju,
* prejemnike povelja.

1. Po opravljeni požarni straži enota pripravi zapisnik o požarni straži, ki mora vsebovati:

* lokacijo, čas in datum opravljanja straže,
* enoto in opremo, s katero je ta opravljala požarno stražo,
* aktivnosti pri opravljanju požarne straže,
* ugotovitve požarne straže ob izvajanju požarne straže.

Na koncu se izda račun o opravljeni straži (cenik GZS).